**KÚPNA Zmluva**

uzavretá podľa § 409 a nasl. Obchodného zákonníka

**Čl. I**

**Zmluvné strany**

# Objednávateľ: **DRU a. s.**

# Sídlo: **Strážska cesta 8700/6, 960 01 Zvolen**

# V zastúpení: **Ing. Ján Hanzlík, prokurista**

IČO: **36 033 863**

DIČ: **2020068314**

IČ DPH : **SK2020068314**

 Zapísaná: v **Obchodnom registri Okresného súdu Banská Bystrica oddiel: Sa, vložka číslo: 548/S**

Bankové spojenie: **ČSOB, a. s.**

Číslo účtu: **4007743147/7500**

IBAN: **SK96 7500 0000 0040 0774 3147**

BIC:  **CEKOSKBX**

(ďalej len : „**Objednávateľ**“)

# Dodávateľ :

Sídlo:

V zastúpení:

IČO:

DIČ:

IČ DPH :

Zapísaná:

Bankové spojenie:

Číslo účtu:

IBAN:

BIC:

(ďalej len „**Dodávateľ**“)

*Východiskovým podkladom na uzavretie tejto Kúpnej zmluvy (ďalej len „zmluva“) je ponuka dodávateľa zo dňa ................. (doplní uchádzač), predložená v procese verejného obstarávania s názvom:* „Zavedenie inteligentných inovácií v spoločnosti DRU a.s.“.

**Čl. II**

**Predmet zmluvy**

1. Predmetom zmluvy je dodávka .............................................................................................................................. (uchádzač uvedie názov technologického celku, na ktorý predkladá ponuku)
2. Podrobná špecifikácia predmetu zmluvy je uvedená v **Prílohe č. 1.** tejto zmluvy.
3. Súčasťou predmetu zmluvy je aj doprava predmetu zmluvy do sídla Objednávateľa, premiestnenie do miesta umiestnenia predmetu zmluvy, uvedenie do prevádzky predmetu zmluvy a skúšobná prevádzka.

**Čl. III**

**Termín a miesto dodania**

1. Dodávateľ sa zaväzuje, že predmet zmluvy v rozsahu článku II. tejto zmluvy dodá v lehote do 8 mesiacov od doručenia jednostrannej písomnej objednávky Objednávateľa Dodávateľovi.

2. Miestom umiestnenia predmetu zmluvy je sídlo Objednávateľa, t. j. DRU a. s., Strážska cesta 8700/6, 960 01 Zvolen, Slovenská republika.

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |  |
| --- | --- | --- |
| 1 | Cena bez DPH | ...............Euro |
| 2 | 20 % DPH | ...............Euro |
| 3 | Celková cena s DPH | ................Euro |

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Cena zahŕňa všetky výdavky dodávateľa potrebné k dodaniu predmetu zmluvy, jeho uvedenia do prevádzky a zabezpečenie skúšobnej prevádzky.
2. Všetky ceny týkajúce sa predmetu zmluvy sú nemenné počas celej doby platnosti a účinnosti tejto zmluvy.
3. Rozpočet predmetu zmluvy tvorí **Prílohu č. 2** tejto zmluvy.
4. Dodávateľ uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora do priloženého dokumentu, ktorý tvorí **Prílohu č. 3** tejto zmluvy.

**Čl. V**

**Platobné podmienky**

1. Zmluvné strany sa dohodli, že Objednávateľ uhradí Dodávateľovi cenu za predmet zmluvy dohodnutú v článku IV. bod 1. tejto zmluvy na základe faktúr vystavených Dodávateľom v zmysle tohto článku zmluvy.
2. Dodávateľ je oprávnený vystaviť faktúru vo výške 50 % z ceny za predmet po doručení písomnej objednávky Objednávateľa Dodávateľovi..
3. Dodávateľ je oprávnený vystaviť faktúru vo výške 40 % ceny za predmet po fyzickom dodaní predmetu zmluvy Objednávateľovi. Dodaním predmetu zmluvy do miesta dodania predmetu zmluvy sa rozumie prevzatie predmetu zmluvy povereným zástupcom Objednávateľa, pričom bude spísaný písomný záznam, v ktorom poverený zástupca Objednávateľa a poverený zástupca Dodávateľa potvrdia odovzdanie a prevzatie predmetu zmluvy. Tento písomný záznam podpísaný oboma zástupcami zmluvných strán bude tvoriť neoddeliteľnú súčasť faktúry vystavenej podľa tohto bodu.
4. Dodávateľ je oprávnený vystaviť faktúru vo výške zvyšných 10 % ceny za predmet zmluvy po ukončení skúšobnej prevádzky. Neoddeliteľnou súčasťou faktúry vystavenej podľa tohto bodu bude písomný záznam o úspešnom ukončení skúšobnej prevádzky podpísaný obidvomi zmluvnými stranami.
5. Splatnosť vystavených faktúr je 30 dní od ich preukázateľného doručenia Objednávateľovi.
6. DPH bude účtovaná podľa platných predpisov v čase fakturácie.
7. Dodávateľom predložená faktúra ako daňový doklad, musí byť vyhotovená v súlade s  ustanovením § 71 a násl. zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať Objednávateľ právo vrátiť faktúru Dodávateľovi na doplnenie.

**Čl. VI**

**Dodanie a odovzdanie predmetu zmluvy**

* 1. Predmet zmluvy musí byť dodaný ako nový, pričom za nový sa považuje vtedy, ak rok dodania je totožný s rokom výroby predmetu zmluvy, alebo ak rok výroby predmetu zmluvy je o jeden rok nižší ako je rok dodania predmetu zmluvy.
	2. Predmet zmluvy musí vyhovovať podmienkam prevádzky v potravinárskom priemysle a musí byť certifikovaný v súlade s platnou legislatívou EU a SR.
	3. Zmluvné strany sa dohodli na nasledovných špecifických podmienkach dodania predmetu zmluvy :
* preskúšanie vybratých technických parametrov predmetu zmluvy uvedených v **Prílohe č. 1** tejto zmluvy zástupcami Objednávateľa pred expedíciou z výrobných priestorov Dodávateľa,
* preskúšanie technických parametrov predmetu zmluvy uvedených v **Prílohe č. 1** tejto zmluvy pred uvedením predmetu zmluvy do skúšobnej prevádzky v mieste dodania predmetu zmluvy,
* 30 dňová skúšobná prevádzka predmetu zmluvy v mieste dodania. V prípade že dôjde počas skúšobnej prevádzky k poruche predmetu zmluvy, skúšobná prevádzka začne plynúť odznova, až do bezporuchového priebehu počas ďalšej 30 dňovej doby,
* preskúšanie technických parametrov predmetu zmluvy uvedených v **Prílohe č. 1** tejto zmluvy po skončení skúšobnej prevádzky a
* ak predmet zmluvy nebude po ukončení skúšobnej prevádzky spĺňať čo i len jeden z technických parametrov uvedených v **Prílohe č. 1** tejto zmluvy, Objednávateľ nepreberie predmet zmluvy a Dodávateľ nemá právo vzniesť žiadne nároky voči Objednávateľovi.
* po úspešnom ukončení skúšobnej prevádzky podľa predchádzajúcich bodov spíšu a podpíšu poverení zástupcovia zmluvných strán písomný záznam o úspešnom ukončení skúšobnej prevádzky.
	1. Objednávateľ poskytne súčinnosť pri dodaní predmetu zmluvy a to v nasledujúcom rozsahu:
* zabezpečí miesto umiestnenia predmetu zmluvy (pracovisko) na ktoré Dodávateľ osadí a ukotví predmet zmluvy a to v súlade s „Podrobnou dokumentáciou na zhotovenie ukotvenia“, ktorú dodávateľ doručí objednávateľovi minimálne 20 kalendárnych dní pred začatím realizácie dodávky predmetu zmluvy a
* zabezpečí priestor v dostatočnej vzdialenosti od miesta umiestnenia predmetu zmluvy na umiestnenie rozvádzačov v súlade s STN EN a
* zabezpečí možnosť a priestor pripojenia silových káblov v rozvádzači NN a
* zabezpečí možnosť pripojenia k rozvodom stlačeného vzduchu / 5.8 - 7 bar/.
	1. Dodávateľ je povinný predložiť pasporty, záručné listy a návody na obsluhu v slovenskom jazyku, zápisnice a osvedčenia o vykonaných skúškach, certifikáty a atesty, správy o vykonaných odborných skúškach a odborných prehliadkach, prevádzkové poriadky, doklady o zaškolení obsluhy Objednávateľa a ostatné doklady súvisiace s predmetom zmluvy.
	2. Nebezpečenstvo škody na predmete zmluvy, ako aj na veciach a materiáloch potrebných na dodanie predmetu zmluvy znáša Dodávateľ až do času písomného prevzatia predmetu zmluvy Objednávateľom.
	3. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.
	4. Dodávateľ sa zaväzuje, že poučí ním vyslané osoby, ktoré budú zabezpečovať plnenie tejto zmluvy u Objednávateľa, s podmienkami výkonu práce z hľadiska dodržiavania predpisov o bezpečnosti a ochrane zdravia pri práci, čím zodpovedá za bezpečnosť a ochranu zdravia pri práci týchto osôb.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je zhotovený podľa podmienok zmluvy a že počas celej záručnej doby bude mať vlastnosti dohodnuté v zmluve.
		2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy Objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
		3. Záručná doba na predmet zákazky je 24 mesiacov od dátumu podpisu záznamu o úspešnom ukončení skúšobnej prevádzky.
		4. Zmluvné strany sa dohodli, že počas záručnej doby bude :
* odstránenie reklamovanej vady bezplatné v mieste umiestenia predmetu zmluvy a
* reakcia Dodávateľa na reklamovanú vadu do 24 hodín od jej nahlásenia Dodávateľovi a
* nástup na odstránenie reklamovanej vady v pracovných dňoch najneskôr do 48 hodín od jej nahlásenia Dodávateľovi a
* odstránenie reklamovanej vady v pracovných dňoch najneskôr do 72 hodín od jej nahlásenia Dodávateľovi a
* dodávka náhradných dielov alebo spotrebného materiálu nevyhnutného na zabezpečenie riadnej prevádzky predmetu zákazky do 72 hodín od nahlásenia objednávky Dodávateľovi.
	+ 1. Objednávateľ musí umožniť Dodávateľovi prístup do priestorov, kde sa budú vady počas záručnej doby odstraňovať a Dodávateľ sa zaväzuje, že bude dodržiavať prevádzkový poriadok platný v priestoroch sídla Objednávateľa.
		2. Objednávateľ má právo zabezpečiť odstránenie vád inou organizáciou na náklady Dodávateľa len v prípade vzájomnej dohody s Dodávateľom, alebo ak Dodávateľ v dohodnutom termíne vady neodstráni.

**Čl. VIII**

**Zmluvné pokuty a úroky z omeškania**

1. V prípade omeškania Dodávateľa s plnením predmetu zmluvy v dohodnutom termíne, si môže Objednávateľ uplatniť u Dodávateľa nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. V prípade omeškania Dodávateľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, Objednávateľ si môže uplatniť u dodávateľa zmluvnú pokutu vo výške 0,05 % z ceny predmetu zmluvy za každý deň omeškania.
3. V prípade omeškania Objednávateľa s úhradou faktúry v dohodnutej lehote si Dodávateľ môže uplatniť u Objednávateľa úrok z omeškania vo výške 0,05 % z dlžnej sumy za každý deň omeškania.
4. Uhradením zmluvnej pokuty Dodávateľom nezanikne nárok Objednávateľa na náhradu škody, ktorá prevyšuje výšku zmluvnej pokuty.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. Zmluvné strany sa dohodli, že ak predmet zmluvy nebude po ukončení skúšobnej prevádzky spĺňať čo i len jeden z technických parametrov uvedených v **Prílohe č. 1** tejto zmluvy, Objednávateľ nepreberie predmet zmluvy a Dodávateľ nemá právo vzniesť žiadne nároky voči Objednávateľovi.
3. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka a ďalších príslušných platných právnych predpisov.
4. Dodávateľ je povinný predložiť Objednávateľovi elektronickú verziu podrobného rozpočtu predmetu zmluvy vo formáte MS Excel, ako aj predkladať v elektronickej verzii každú zmenu tohto podrobného rozpočtu, ku ktorej dôjde počas realizácie predmetu zmluvy.

**Čl. X**

**Záverečné ustanovenia**

* 1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
	2. Táto zmluva nadobúda platnosť a účinnosť dňom jej podpisu obidvomi zmluvnými stranami.
	3. Dodávateľ berie na vedomie, že predmet kúpy je predmetom žiadosti o nenávratný finančný príspevok z Operačného programu Výskum a inovácie. Dodávateľ sa preto zaväzuje strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
	4. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
	5. Zmluva je vyhotovená v štyroch rovnopisoch, dva pre Objednávateľa a dva pre Dodávateľa.
	6. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
	7. Neoddeliteľnou súčasťou zmluvy sú:
1. Príloha č. 1 – Podrobný technický opis a údaje deklarujúce technické parametre dodávaného predmetu zákazky
2. Príloha č. 2 – Cena dodávaného predmetu zákazky
3. Príloha č. 3 – Podmienky využitia subdodávateľov

v ................................, dňa ............... v ......................, dňa ...............

……………………………… ……………………...……………

za Objednávateľa za Dodávateľa